Diari Oficial de la Generalitat Valenciana


Sumari del DOGV 4432, del 04-02-2003 (2003/1119)

RESOLUCIÓ de 21 de gener de 2003, del director general de Personal de la Conselleria de Cultura i Educació, mitjançant la qual, en virtut del compliment de sentència del Tribunal Superior de Justícia de la Comunitat Valenciana, es modifica la Resolució de 26 de setembre de 1995, per la qual es fan públiques les llistes d'aspirants seleccionats en les proves selectives convocades per Orde de 28 de març de 1995, i la Resolució de 17 de novembre de 1995, per la qual es nomenen funcionaris en pràctiques els aspirants seleccionats en el marc de l'esmentat procediment, en el sentit d'incloure en ambdós el senyor Secundino Molla Ribera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4432

Data del DOGV
:   04-02-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/1119


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 21 de gener de 2003, del director general de Personal de la Conselleria de Cultura i Educació, mitjançant la qual, en virtut del compliment de sentència del Tribunal Superior de Justícia de la Comunitat Valenciana, es modifica la Resolució de 26 de setembre de 1995, per la qual es fan públiques les llistes d'aspirants seleccionats en les proves selectives convocades per Orde de 28 de març de 1995, i la Resolució de 17 de novembre de 1995, per la qual es nomenen funcionaris en pràctiques els aspirants seleccionats en el marc de l'esmentat procediment, en el sentit d'incloure en ambdós el senyor Secundino Molla Ribera. [2003/1119]
  
Per d'Orde de 28 de març de 1995, de la Conselleria d'Educació i Ciència, es convocaren procediments selectius d'ingrés i accés als cossos docents en què va prendre part el senyor Secundino Molla Ribera pel torn d'ingrés lliure, per l'especialitat de Llengua i Literatura Valenciana, pertanyent al cos de professors d'Ensenyament Secundari i per Resolució de 26 de setembre de 1995, del director general de Personal, es van fer públiques les llistes d'aspirants que van superar el dit procés, contra la qual el senyor Secundino Molla Ribera va interposar recurs contenciós administratiu, ampliat posteriorment a la Resolució de 19 de gener de 1996, del director general de Personal, mitjançant la qual s'inadmet per extemporani el recurs interposat contra la puntuació assignada a la valoració de mèrits assignada a la senyora Vicenta Martí Pérez.
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha dictat sentència en el Recurs Contenciós Administratiu número 2.452/1998 interposat pel senyor Secundino Molla Ribera amb el tenor literal següent:
  
«Declarar els citats actes contraris a dret, anul·lar-los i deixar-los sense efecte quant a les puntuacions tingudes en compte per l'apartat 3.1 del barem respecte de la senyora Vicenta Martí Pérez, del senyor Joaquín Badenes Florencia, del senyor Luis Mario Martín Risco i del senyor Vicente Mondragón Montesinos, que seran les que s'establixen en el tercer dels fonaments de dret d'esta sentència, i reconéixer com a situació jurídica individualitzada el dret del recurrent a les conseqüències que es deriven de la modificació de la puntuació indicada.»
  
De conformitat amb el que preveu el dit fonament tercer, la puntuació global corresponent a la senyora Vicenta Martí Pérez és de 12,2996 punts, la del senyor Joaquín Badenes Florència és de 12,3525 punts, la del senyor Luis Mario Martín Risco és de 12,7332 punts i la del senyor Vicente Mondragón Montesinos és de 12,6461 punts, per la qual cosa, atés que la puntuació global del senyor Secundino Molla Ribera és de 12,8500 punts, suposa que este resulte com a aspirant seleccionat.
  
En virtut d'això, resolc:
  
Primer
  
Incloure en la Resolució de 26 de setembre de 1995, per la qual es fan públiques les llistes d'aspirants que han superat les proves selectives convocades per Orde de 28 de març de 1995 en el cos de professors d'Ensenyament Secundari, per l'especialitat de Valencià: Llengua i Literatura i pel procediment d'ingrés lliure, el senyor Secundino Molla Ribera amb una puntuació global de 12,8500 punts, que hi haurà de presentar la documentació establida en la base 9 de l'esmentada Orde en el termini de vint dies naturals a comptar des del sendemà de la publicació d'esta resolució en el Diari Oficial de la Generalitat Valenciana.
  
Segon
  
Modificar la Resolució de 17 de novembre de 1995, d'esta Direcció General, per la qual es nomena funcionaris en pràctiques els aspirants seleccionats en el marc del mencionat procediment selectiu, en el sentit d'incloure'l en l'annex I com a funcionari en pràctiques pel dit cos i especialitat, tal com s'expressa en l'annex a la present resolució, i dit nomenament queda condicionat al compliment per l'aspirant dels requisits exigits en la base 2 de la convocatòria, que es verificarà mitjançant l'examen de la documentació que hi presente.
  
Tercer
  
Atés que l'Orde de 28 de març de 1995 declara exempts de l'avaluació de la fase de pràctiques els qui hagen prestat servicis docents en centres públics, sempre que el nomenament haguera sigut expedit per una administració educativa, amb assignació de número de registre personal, i que la durada dels dits servicis siga igual o superior a la requerida com a període de pràctiques, i ja que concorren dites circumstàncies en el cas de l'aspirant senyor Secundino Molla Ribera, no hi correspon que duga a terme la fase de pràctiques, per la qual cosa correspon reconéixer-li efectes com a funcionari de carrera d'1 de setembre de 1996.
  
Quart
  
Per la Direcció General de Personal es proposarà el seu nomenament de funcionari de carrera per este cos i especialitat al Ministeri d'Educació, Cultura i Esport que aprovarà i publicarà el seu ingrés en el cos amb els dits efectes.
  
Cinqué
  
Contra la present resolució, que posa fi a la via administrativa, d'acord amb el que preceptua l'article 109, de la Llei 30/1992, de 26 de novembre, en la seua redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal en el termini d'un mes comptat des del sendemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir del dia següent de la seua publicació.
  
València, 21 de gener de 2003.- El director general de Personal: José Antonio Rovira Jover.
  
ANNEX
  
Cos: Professors d'ensenyament secundari
  
Especialitat: Llengua i literatura valenciana
  
DNI Cognoms Nom Puntuació